Document ID: /fineweb-2-swissfilter-quality_10-filterrobots/filtered/02038.jsonl.gz/6363

Il cineast Alfred Columberg è mort en la vegliadetgna da 94 onns a Genevra, uschia ha infurmà ses ravugl. L'um ch'è creschì si a Mustér è stà da professiun inventader ed è gia baud stà fascinà da la natira. Entras quai ha el lura cumenzà durant ils onns 50 a filmar natira ed animals, sco in dals emprims sin quest champ. Ses films èn silsuenter vegnids emess tranter auter en Svizra, Frantscha, Austria, Belgia ed il Canada.
Or da l'archiv
Films ch'el ha realisà ha el durant ils onns 80 e 90 er surdà a Radiotelevisiun Svizra Rumantscha. Ses emprim film è stà davart l'evla, il 1976.